- Hindi News
- National
- बोर्ड के विरोध में उतरे सत्ता विपक्षी पार्षद नाले किनारे बैठ दिया धरना, रोड जाम किया
बोर्ड के विरोध में उतरे सत्ता विपक्षी पार्षद नाले किनारे बैठ दिया धरना, रोड जाम किया
आयुक्त को एपीओ करने की मांग-आयुक्त के 4 अक्टूबर 2016 को पदभार ग्रहण करने के बाद से अब तक पार्षदों ने लगाया चौथी बार जाम
भास्करन्यूज | जालोर
पंचायतसमिति रोड स्थित नाले को ठीक करवाने को लेकर पिछले छह महीनों में मोहल्लेवासियों पार्षदों ने सोमवार को चौथी बार प्रदर्शन कर मुख्य मार्ग पर जाम लगा दिया। इस बार उप सभापति तथा प्रतिपक्ष नेता के नेतृत्व पार्षद नाली किनारे धरने पर बैठे। पिछले तीन धरनों के दौरान नगरपरिषद आयुक्त त्रिकमदान चारण ने हर बार जल्द ही समस्याओं के समाधान के आश्वासन से आहत सत्ता विपक्ष के पार्षदों ने मोहल्लेवासियों के साथ सोमवार को दो बार मुख्य मार्ग जाम कर दिया। सुबह करीब साढ़े नौ बजे वार्ड पार्षद जितेंद्र प्रजापत, भैरूसिंह गुर्जर, हंसमुख नागर सहित मोहल्लेवासियों ने नाले से ओवरफ्लो हो रहे दूषित पानी की समस्या से आहत होकर मुख्य मार्ग जाम कर दिया। लोगों ने टायर जलाकर प्रदर्शन करने के साथ पत्थर रखकर मुख्य मार्ग जाम कर दिया। इस दौरान वहां से गुजर रहे कलेक्टर अनिल गुप्ता के संबंधित अधिकारियों कार्मिकों के विरुद्ध कार्रवाई के आश्वासन के बाद लोगों ने करीब एक घंटे बाद जाम हटा दिया। इसके बाद दोपहर में करीब साढ़े बारह बजे प्रतिपक्ष नेता मिश्रीमल गहलोत उपसभापति मंजू सोलंकी के नेतृत्व में पार्षदों कांग्रेसी बीजेपी पार्षद पहले बड़ीपोल मार्ग पर दरी बिछाकर धरने पर बैठ गए। करीब बीस मिनट बाद पार्षदों ने मुख्य मार्ग पर दरी बिछाकर जाम लगा दिया। इस दौरान वहां मौजूद मोहल्लेवासियों दुकानदारों ने भी विरोध जताते हुए पुलिस की बेरिकेडिंग पत्थर डालकर मार्ग जाम कर दिया। जिससे दोनों ओर वाहनों की लंबी कतारें लग गई। कुछ देर बाद लोगों ने पास से निकल रहे सामतीपुरा बाइपास पर भी यातायात पुलिस की घुमटी पत्थर डालकर रास्ता जाम कर दिया गया जिससे वाहनचालकों को परेशानी उठानी पड़ी। वहीं जेईएन शैलेंद्र यादव सफाई निरीक्षक महावीर कुमार का कहना था कि उन्होंने कई बार नाले के संबंध में आयुक्त को अवगत करवाकर टेंडर निकालने के लिए कहा, लेकिन अब तक इसको लेकर टेंडर नहीं निकाले गए हैं। इस दौरान पार्षद शोभा सुंदेशा, जुबेदा बानो, देवी मीणा, भैरूसिंह गुर्जर, भरत मेघवाल, चंदनसिंह, प्रेमाराम, प्रियंका भादरु, मोडाराम मीणा, मुकनसिंह बालावत, टेक्सी यूनियन अध्यक्ष अंबालाल माली के साथ बीजेपी कांग्रेसी पार्षद सहित मोहल्लेवासी शहरवासी मौजूद थे।
बीजेपी-कांग्रेसक्या होती है... हम जनता के लिए है... : बड़ीपोल पर धरना शुरू करने के दौरान उपसभापति ने कलेक्टर से लेकर एसडीएम तक को मोबाइल पर सूचना देनी चाही, लेकिन सभी के बैठक में व्यस्त होने का जवाब मिला। इस दौरान कुछ लोगों ने कहा कि आप तो बीजेपी से हो। इस पर उपसभापति ने कहा कि बीजेपी-कांग्रेस क्या होती है। हम तो जनता के लिए हैं।
आयुक्तके कार्यकाल में इसी नाले को लेकर चौथी बार हुआ प्रदर्शन : पंचायतसमिति के सामने लंबे समय से नाले की समस्या को लेकर आयुक्त चारण के 4 अक्टूबर 2016 के ज्वाइनिंग के बाद से चौथी बार धरना प्रदर्शन हुआ है। पहले तीन बार मौके पर पहुंचे आयुक्त ने हर बार लोगों को पांच-सात दिनों में समस्या समाधान का आश्वासन दिया, लेकिन आज तक इसे दुरुस्त करने को लेकर ठोस प्रयास नहीं किए गए।
समस्यागंभीर, करुंगा कार्रवाई - कलेक्टर : नालेकी समस्या को लेकर सुबह बागोड़ा रोड से गुजर रहे कलेक्टर अनिल गुप्ता मुख्य मार्ग पर लगे जाम को देखकर वहां कुछ देर के लिए रुके। इस दौरान पार्षद प्रजापत, हंसमुख नागर सहित मोहल्लेवासियों ने लंबे समय से नाले के दूषित पानी के ओवरफ्लो होकर मार्ग पर बहने की समस्या से अवगत करवाया। जिसपर कलेक्टर गुप्ता ने कहा कि यह गंभीर समस्या है जिसका समाधान नहीं होने पर वह संबंधित अधिकारी के विरुद्ध जल्द ही कार्रवाई करेंगे।
दसदिन की मोहल्लत दी
धरनास्थल पर वार्ता के लिए पहुंचे एसडीएम सिसोदिया को भी पार्षदों लोगों के विरोध का सामना करना पड़ा। बाद में वार्ता के दौरान आयुक्त ने सात दिनों में नाले का टेंडर निकालकर ठीक करवाने की बात कही। एसडीएम ने अपनी तरफ से तीन दिन का और समय जोड़कर 10 दिनों की मोहलत मांगी। इस समयावधि में समस्या का समाधान नहीं होने पर उन्होंने स्वयं कलेक्टर के मार्फत नियमानुसार आवश्यक कार्यवाही एपीओ करने के प्रस्ताव तैयार कर स्वायत्त शासन विभाग जयपुर को भिजवाने को लेकर आयुक्त को पत्र दिया।
एसडीएमने भी माना, आयुक्त का व्यवहार अशोभनीय
मौकेपर वार्ता के लिए पहुंचे एसडीएम के समक्ष पार्षदों शहरवासियों ने आयुक्त की ओर से किए गए अशोभनीय व्यवहार की शिकायत की। लोगों के विरोध आयुक्त से बातचीत के बाद एसडीएम ने भी माना कि आयुक्त का व्यवहार अशोभनीय था जिसके लिए बाद में आयुक्त चारण को माफी भी मांगनी पड़ी। एसडीएम ने आयुक्त को अपने व्यवहार में बदलाव लाने की भी हिदायत दी।
पौनेघंटे तक जूझता रहा होमगार्ड
प्रदर्शनके दौरान करीब पौने घंटे तक एक होमगार्ड यातायात संभालने के लिए जूझता रहा। कोतवाली पुलिस से एक भी सिपाही मौके पर नहीं पहुंचा था। बाद पौने घंटे के बाद एक उपनिरीक्षक पहुंचे, लेकिन वे भी नहीं संभाल पाए। बाद में एसडीएम के पहुंचने की सूचना मिली तो कोतवाल चंपालाल भी मौके पर पहुंचे। उपसभापति महिला पार्षदों के आक्रोश को देखकर एसडीएम ने भी कोतवाल को महिला पुलिस मौके पर बुलाने की सलाह दी, लेकिन कोतवाल ने अंत समय तक एक भी महिला सिपाही को मौके पर नहीं बुलाया। धरना स्थल पर उपसभापति के समर्थित लोगों एसडीएम के बीच बहसबाजी चलती रही। अंत समय में उपसभापति और एसडीएम के बीच गुफ्तगू होने के बाद धरना विसर्जित कर दिया गया।
नर्मदाका पानी छोड़ने के कारण नाला ओवरफ्लो हुआ है...
हमतो लीगल काम करते हैं, जनप्रतिनिधि कुछ भी आरोप लगा सकते हैं। नर्मदा का पानी छोड़ने के कारण नाला ओवरफ्लो हुआ है जिसे ठीक करवाने का काम चल रहा है।
-त्रिकमदानचारण, आयुक्त,नगरपरिषद, जालोर
पांचमहीने से समाधान का कर रहे इंतजार
नालेकी समस्या को लेकर पूर्व में भी तीन बार धरना प्रदर्शन किया गया , लेकिन आयुक्त हर बार समस्या समाधान का केवल आश्वासन देते रहे। अब एसडीएम महोदय ने दस दिन का समय दिया है। समाधान नहीं होने पर आगे आंदोलन की रणनीति बनाएंगे।
-मिश्रीमलगहलोत, प्रतिपक्षनेता, नगरपरिषद, जालोर
जनताकी शिकायत पर दिया धरना
नालेके ओवरफ्लो होने को लंबे समय से मिल रही आमजन की शिकायतें मिल रही थी। सोमवार को भी शिकायत मिलने पर जनसमस्याओं के समाधान को लेकर धरना दिया। दस दिनों में समस्या समाधान नहीं हुआ तो आगे की रणनीति बनाकर प्रदर्शन करेंगे।
-मंजूसोलंकी, उपसभापति,नगरपरिषद, जालोर
समस्यासमाधान करने की दी हिदायत
आयुक्तको हिदायत देकर सीवरेज लाइन, गंदे नालों को ठीक करवाने समेत संपूर्ण समस्याओं के समाधान कर एक सप्ताह में रिपोर्ट पेश करने के निर्देश दिए हैं। समाधान नहीं होने पर आयुक्त के विरुद्ध अनुशासनात्मक कार्रवाई एपीओ करने की रिपोर्ट निदेशक स्वायत्त शासन विभाग जयपुर को भेजी जाएगी।
-राजेंद्रसिंहसिसोदिया, एसडीएम,जालोर
पहले बोले- फोटो खिंचवाकर फ्रेम बनवा लो, फिर मांगी माफी
दोपहरके समय सत्ता विपक्ष के पार्षदों के धरने पर बैठने की सूचना पर आयुक्त चारण मौके पर पहुंचे तो पार्षदों मोहल्लेवासियों ने आयुक्त नगरपरिषद हाय-हाय के नारे लगाने शुरू कर दिए। इस पर आयुक्त ने कहा कि आप लोग धरने के अच्छे फोटो खिंचवाकर अपने घर पर फ्रेम करवाकर रख लेना। जिस पर पार्षद लोग खफा हो गए। बाद में एसडीएम के समक्ष नाराजगी जताने पर आयुक्त चारण को पार्षदों लोगों के समक्ष इस बयान को लेकर माफी मांगनी पड़ी।
ऐसे बढ़ा आक्रोश
सुबहआश्वासन के बाद नाले की कुछ मिट्टी हटाकर काम बंद कर दिया था। इस कारण उपसभापति के नेतृत्व में पार्षदों ने दोपहर बाद बड़ी पोल रोड पर नाले के किनारे धरना शुरू कर दिया। उन्होंने आयुक्त को मौके पर आने का कहा तो काफी देर बाद आयुक्त मौके पर पहुंचे और धरना स्थल पर फोटो खिंचवाकर चले गए। इस कारण धरना स्थल पर बैठे लोग आक्रोशित हो गए और मुख्य सड़क पर गए। उन्होंने बेरिकेडिंग लगाकर रोड पर ही धरना शुरू कर दिया। जिससे दोनों तरफ जाम लग गया।
मार्ग पर लगाया जाम, यात्रियों वाहनचालकों सहित स्कूली बच्चे भी हुए परेशान
दोपहरके समय मुख्य मार्ग पर जाम होने के कारण मार्ग के दोनों ओर वाहनों की लंबी कतारें लग गई जिससे वहां से गुजर रही यात्री बसों, वाहनचालकों राहगीरों को परेशानी का सामना करना पड़ा। वहीं दोपहर के समय स्कूली बस में घर जा रहे बच्चों को भी जाम में फंसने के कारण परेशानी उठानी पड़ी।
जालोर. पंचायत समिति के सामने गंदे नाले की समस्या को लेकर शहरवासियों की ओर से विरोध प्रदर्शन करने पर मौके पर आए कलेक्टर को भी गंदे पानी में से कुछ इस तरह गुजरना पड़ा।
जालोर. गंदे नाले की समस्या के निराकरण की मांग को लेकर रास्ते में बैंच लगाकर विरोध प्रदर्शन करते पार्षद और शहरवासी। फोटो| भास्कर
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hin_Deva hin_Deva bho_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva awa_Deva hin_Deva bho_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva